Аказваецца, Антоній Падуанскі – асабліва ўшаноўваемы святы. Ён, пасля адпаведнай малітвы, “вяртае” згубленыя ключы, а галоўнае – дапамагае тым, хто згубіўся ў гэтым няпростым жыцці, накіроўвае на правільны шлях, з’яўляецца апекуном маладых сем’яў, падарожнікаў і г.д. Таму ў касцёле ўстаноўлена спецыяльная скарбонка, куды не толькі мясцовыя парафіяне, але і турысты часцяком апускаюць запіскі са сваімі просьбамі. Кажуць, усё збываецца.